მაია რუდოლფი

**მაია ქაბირა რუდოლფი** (დ.27 ივლისი 1972) ამერიკელი მსახიობი და კომიკოსი. 2000 წელს იგი გახდა NBC-ის სკეჩ-კომედიური შოუს „შაბათ ღამეს პირდაპირ ეთერში“ (SNL) მსახიობთა წევრი. შოუში მუშაობის პერიოდში მან ასევე შეასრულა მეორეხარისხოვანი როლები ფილმებში 50 პირველი პაემანი (2004), „პრერიის სახლის თანამგზავრი“ (2006) და იდიოკრატია (2006).

სნლ-იდან წასვლის შემდეგ, 2007 წელს, რუდოლფმა გააგრძელა კინოკარიერა და ითამაშა ფილმებში „თანაკლასელები“ (2010), „მეჯვარეები“ (2011), „თანაკლასელები 2“ (2013), „თანდაყოლილი მანკიერება“ (2014), „დები“ (2015), „წვეულების სული“ (2018) და „მოჯადოვებული“ (2022). მან ასევე გაახმოვანა პერსონაჟები ანიმაციურ ფილმებში „შრეკი 3“ (2007), „ტურბო“ (2013), „დიდი გმირი“ (2014), „ბრაზიანი ჩიტები“ (2016), „ემოჯი ფილმი“ (2017) და „ლუკა“ (2021). რუდოლფმა ასევე ითამაშა NBC-ის სიტკომში „მთელი ღამე“ (2011–2012) და იყო ვარიეტი-შოუს მაია & მარტი (2016) თანაწამყვანი. 2022 წლიდან იგი თამაშობს კომედიურ სერიალში „ძარცვა“, სადაც ასევე აღმასრულებელი პროდიუსერის როლსაც ასრულებს.

რუდოლფმა გაახმოვანა მრავალი პერსონაჟი ანიმაციურ სიტკომში „მოლაყბე“ (2017–2025), რომელიც მოიცავს პერსონაჟ კონის  ჰორმონალურ მონსტრსს, რის გამოც მან მოიპოვა ოთხი ემის ჯილდო. შაბათის ღამის პირდაპირ ეთერში, პოლიტიკოს კამალა ჰარის-ის განსახიერებისთვის მან მოიგო ემის ჯილდო კატეგორიაში „საუკეთესო მოწვეული მსახიობი ქალი კომედიურ სერიალში“. მან ასევე მიიღო სამი ნომინაცია ემის დაჯილდოება-ზე კომედიურ სერიალში „კარგი ადგილი“ (2018–2020) მოსამართლის როლის შესრულებისთვის. 2024 წელს თაიმმა იგი დაასახელა მსოფლიოს 100 ყველაზე გავლენიან ადამიანთა შორის. იგი არის გარდაცვლილი მომღერლის მინი რიპერტონის (1947–1979) და კომპოზიტორის რიჩარდ რუდოლფის ქალიშვილი.

## ადრეული ცხოვრება
მაია რუდოლფი დაიბადა 1972 წლის 27 ივლისს, გეინსვილ-ში. მისი დედა, მინი რიპერტონი, მომღერალი იყო, ხოლო მამა, რიჩარდ რუდოლფი კომპოზიტორი. დედა აფროამერიკელი იყო, ხოლო მამა  ებრაული წარმოშობის. მისი ბაბუა, სიდნი რუდოლფი, ქველმოქმედი იყო და ერთ დროს ფლობდა ვენდის-ისა და რუდის-ის რესტორნებს მაიამი-დეიდის ოლქში, ფლორიდაში.  მისი დიდი ბაბუა დაიბადა ვილნიუს-ში, მოგვიანებით გვარი „რუდაშევსკი“-დან „რუდოლფ“-ად შეცვალა და იყო Congregation Beth Shalom-ის ერთ-ერთი დამფუძნებელი, რომელიც მდებარეობს სქუირელ ჰილში-ში, პიტსბურგი. რუდოლფის ნათლია იყო R&B მომღერალი თინა მარიე (1956–2010)..
PBS-ის გადაცემაში იპოვე შენი ფესვებში მონაწილეობით რუდოლფმა გაიგო, რომ მისი დედის ხაზით დიდი-დიდი-დიდი პაპა იყო ჯეიმს გრიგსბი.

რუდოლფის მშობლები ლოს-ანჯელეს-ში გადავიდნენ, როდესაც მათი შვილები ჯერ კიდევ პატარები იყვნენ, და იგი ძირითადად გაიზარდა უესტვუდის უბანში. სიმღერის Lovin' You - ს დასასრულს რიპერტონი იმეორებს „მაია“-ს, რაც კარგად ისმის მისი შესრულებისას შოუში The Midnight Special. რიპერტონი გარდაიცვალა მკერდის კიბოთი 1979 წლის 12 ივლისს, 31 წლის ასაკში, მაიას მეშვიდე დაბადების დღემდე ორი კვირით ადრე.
1990 წელს რუდოლფმა დაამთავრა ქროსროუდის სკოლა სანტა-მონიკა-ში, სადაც დაუმეგობრდა თანაკლასელებს — გვინეთ პელტროუ-სა და ჯექ ბლექ-ს. 1995 წელს მან მიიღო ბაკალავრის ხარისხი ფოტოგრაფიაში.

## კარიერა
### ტელევიზია და ფილმი
***შაბათი ღამეს პირდაპირ***

მაია რუდოლფი მონაწილეობდა იმპროვიზაციის ჯგუფში The Groundlings, სადაც გაიცნო „შაბათ ღამეს პირდაპირ“ შოუს მომავალი მსახიობი ვილ ფორტე. იგი სნლ-ის მსახიობთა გუნდს შეუერთდა, როგორც დამატებითი წევრი 1999–2000 სეზონის ბოლო სამი ეპიზოდისთვის და შოუში დარჩა 2007 წლამდე.
შოუში ის ანსახიერებდა ისეთ ცნობილ პიროვნებებს, როგორებიც არიან ოპრა უინფრი, კრისტინა აგილერა და დონატელა ვერსაჩე. მას წლების განმავლობაში არაერთი კამეო გამოჩენაც ჰქონდა. 45-ე სეზონის პრემიერიდან მოყოლებული, იგი პერიოდულად ასრულებს აშშ-ის ვიცე-პრეზიდენტის კამალა ჰარისის როლს, რაც თავად ჰარისმაც აღიარა. 
მას შემდეგ, რაც ჰარისი გახდა 2024 წლის დემოკრატიული პარტიის საპრეზიდენტო კანდიდატობის სავარაუდო წარმომადგენელი, რუდოლფი დათანხმდა სნლ-ში მისი განსახიერების გაგრძელებას 2024 წლის არჩევნებამდე; ამის გამო მისი სერიალის ლუტის მესამე სეზონის წინასაწარმოო პროცესი გადაიდო.  ჰარისის როლის შესრულებისთვის მან მოიგო  პრაიმ თაიმ ემის ჯილდო კატეგორიაში „საუკეთესო მოწვეული მსახიობი ქალი კომედიურ სერიალში.

### სხვა როლები
მაია მონაწილეობდა მრავალ სატელევიზიო შოუში, მათ შორის CBS-ის სამედიცინო დრამებში „ანგელოზების ქალაქი“ და „ჩიკაგოს იმედი“. მას მცირე როლები ჰქონდა ფილმებში „გათაკა“ (1997), „უკეთესი არ არსებობს“ (1997), „ჩაკი და ბაკი“ (2000), „დუეტები“ (2000), „დუპლექს“ (2003) და 50 პირველი პაემანი (2004). მისი პირველი მნიშვნელოვანი კინოროლი იყო „პრერიის სახლის თანამგზავრი“ (2006). იმავე წელს მან ითამაშა ლუკ ვილსონ-თან ერთად „იდიოკრატია“-ში, თუმცა ფილმს შეზღუდული გამოშვება ჰქონდა. 

მან გაახმოვანა რაპუნცელი ანიმაციურ ფილმში „შრეკი 3“ (2007) და სტუმრის როლით გამოჩნდა „სიმსონების-“ის ეპიზოდში. ასევე ითამაშა პერსონაჟი ათენა სკუბერმანი NBC-ის შოუში ქეთ & კიმ და 2009 წელს მონაწილეობდა ფილმში „გზაში“ ჯონ კრასინსკის-თან ერთად.

2010 წელს იგი გამოჩნდა ფილმში „თანაკლასელები“ ადამ სენდლერ-თან ერთად და 2013 წელს დაბრუნდა გაგრძელებაში „თანაკლასელები 2“. 2011 წელს მან ითამაშა „მეჯვარეები“-ში კრისტენ ვიგი სთან ერთად, ხოლო 2013 წელს — „გზა,გზა შინისაკენ“-ში. 2011–2012 წლებში იგი მონაწილეობდა NBC-ის სიტკომში „მთელი ღამე“ ქრისტინა ეფლგეიტ-თან და ვილ არნეტ-თან ერთად. 2013 წელს მან გაახმოვანა პერსონაჟი ბურნი ანიმაციურ ფილმში „ტურბო“. მისი ვარიეტე-შოუს პილოტი ეთერში გავიდა 2014 წლის 19 მაისს, თუმცა შოუ აღარ გაგრძელდა. 
2014 წელს მან გაახმოვანა პერსონაჟი პრიშს ფილმში თხილის სამუშაო და მის გაგრძელებაში თხილის სამუშაო 2, ასევე დეიდეა ქესსი — დიდი გმირი 6-ში. იმავე წელს მან ითამაშა პოლ ტომას ანდერსონ-ის ფილმში „თანდაყოლილი მანკიერება“ და 2015 წელს — კომედიაში დები, სადაც კვლავ ითამაშა თინა ფეი-სა და ემი პოლერ-თან.

შემდგომში გამოცხადდა, რომ იგი ითამაშებდა ნბს-ის ვარიეტ-სერიალში მაია & მარტი მარტინ შორთ-თან ერთად, რომლის პრემიერა შედგა 2016 წლის 31 მაისს.  მისი შემდეგი სერიალი „სამუდამოდ“ გამოვიდა 2018 წლის 14 სექტემბერს. როგორც გამხმოვანებელი მსახიობი, მან გაახმოვანა მატილდა ფილმებში ბრაზიანი ჩიტები და ბრაზიანი ჩიტები  2, და სმილერი და „ემოჯი ფილმი"-ში, და სხვადასხვა პერსონაჟები მოლაყბე-ში, რომელიც 2017 წელს დაიწყო.

2018 წელს იგი გამოჩნდა რეკლამებში ბრენდებისთვის Ruby Tuesday და  და Seventh Generation ითამაშა ფილმში  „წვეულების სული“ მელისა მაკ-კართის-თან ერთად. 2018–2020 წლებში მან ითამაშა მოსამართლის როლი სერიალში „კარი ადგილი“, რისთვისაც მიიღო სამი პრაიმ თაიმ ემის ნომინაცია. 2019 წელს იგი გამოჩნდა ფილმში ლეფო ფილმი 2. 2021 წელს გაახმოვანა ლინდა მიტჩელი ფილმში „მიტჩელები რობოტების წინააღმდეგ“ და დანიელა პაგურო — ლუკა-ში.
2022 წლის ივლისში მან დაიწყო მონაწილეობა სერიალში „ლუტ“. იმავე წელს მან ითამაშა მთავარი ანტაგონისტი მალვინა მონრო ფილმში „მოჯადოვებული“, რომელიც არის 2007 წლის ფილმის გაგრძელება „მოჯადოვებული.“

რუდოლფს აქვს პროდიუსერული კომპანია Animal Pictures ნატაშა ლიონ-თან ერთად, რომელმაც შექმნა სერიალები მატრიოშკა, პოკერ ფეისი, ლუტ და გალაქტიკის მეორე საუკეთესო საავადმყოფო. 2023 წლის 3 ოქტომბრის მდგომარეობით, გავრცელებული ინფორმაციით, რუდოლფი მეგობრულად დაშორდა კომპანიას დამოუკიდებელი წარმოების მიზნით. 
2023 წელს გამოცხადდა, რომ რუდოლფი გახდებოდა ბრენდის M&M's სახე, მას შემდეგ, რაც კომპანიის მფლობელმა  დროებით შეწყვიტა თავისი „Spokescandies“-ის კამპანია.

რუდოლფი 2026 წლის აპრილში პირველად გამოვა ბროდვეიზე, სადაც შეასრულებს მერი ტოდ ლინკოლნის როლს სპექტაკლში Oh, Mary!.

### მუსიკა
მაია სანამ შაბათ საღამოს პირდაპირ-ს შეუერთდებოდა, 1995–1999 წლებში მუშაობდა უკანა-ვოკალისტად და იყო კლავიშისტი ჯგუფში, რომელთან ერთადაც ტურნეშიც მონაწილეობდა. იგი ჩანს ამ ჯგუფის სიმღერების — „Waiting“ და „Please Let That Be You“ — მუსიკალურ ვიდეოებში. 2004 წელს მან ჩაწერა ტრეკი ჯგუფის ფრონტმენთან, მეთ შარპ-თან ერთად, მათ შორის ტეგან და სარა-ს სიმღერის „Not Tonight“-ის ქავერი.

რუდოლფი თავდაპირველად იყო ჯგუფ დოგი-ს დრამერი, სანამ კოლეჯში სასწავლებლად გადავიდოდა. მან ასევე შეასრულა „Together in Pooping“ და „Little Roundworm“ პერსონაჟთან — Triumph the Insult Comic Dog.

იგი ასევე არის პრინცი-ს ქავერ-ბენდის — პრინცესას — წევრი, რომელსაც მეგობარ გრეჩენ ლიებერუმ-თან ერთად მართავს.

## პირადი ცხოვრება
მაია რუდოლფი ურთიერთობაშია პოლ ტომას ანდერსონთან,მიუხედავად იმისა, რომ ისინი დაქორწინებულები არ არიან მათ ერთად 4 შვილი ჰყავთ. 

## რესურსები ინტერნეტში
* 
* 
* 
* 

## სქოლიო 
კატეგორია:ცოცხალი ადამიანები
კატეგორია:დაბადებული 27 ივლისი
კატეგორია:დაბადებული 1972
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:XX საუკუნის ამერიკელი კომიკოსები
კატეგორია:ქალი კომიკოსიები